2011D0333 — LV — 06.06.2015 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B ▼C1 KOMISIJAS LĒMUMS (2011. gada 7. jūnijs) par ekoloģiskajiem kritērijiem ES ekomarķējuma piešķiršanai kopēšanas un zīmēšanas papīram (izziņots ar dokumenta numuru C(2011) 3751) (Dokuments attiecas uz EEZ) (2011/333/ES) ▼B (OV L 149, 8.6.2011., 12. lpp)

Grozīta ar:





Labota ar:









▼B

▼C1

KOMISIJAS LĒMUMS

(2011. gada 7. jūnijs)

par ekoloģiskajiem kritērijiem ES ekomarķējuma piešķiršanai kopēšanas un zīmēšanas papīram

(izziņots ar dokumenta numuru C(2011) 3751)

(Dokuments attiecas uz EEZ)

(2011/333/ES)

▼B







EIROPAS KOMISIJA, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu ( 1 ) un jo īpaši tās 8. panta 2. punktu, apspriedusies ar Eiropas Savienības Ekomarķējuma komiteju, tā kā: (1) Saskaņā ar Regulu (EK) Nr. 66/2010 ES ekomarķējumu var piešķirt produktiem, kam visā to aprites ciklā ir samazināta ietekme uz vidi. (2) Regulā (EK) Nr. 66/2010 paredzēts īpašus ES ekomarķējuma kritērijus noteikt atbilstīgi produktu grupām. (3) Komisijas Lēmumā 1999/554/EK ( 2 ) ir noteikti ekoloģiskie kritēriji un saistītās novērtēšanas un verifikācijas prasības kopēšanas un zīmēšanas papīram. Pēc minētajā lēmumā noteikto kritēriju pārskatīšanas Komisijas Lēmumā 2002/741/EK ( 3 ) ir noteikti pārskatītie kritēriji, kas ir spēkā līdz 2011. gada 30. jūnijam. (4) Šie kritēriji vēl pārskatīti, ņemot vērā tehnoloģiju attīstību. Ņemot vērā pārskatīšanas rezultātus, ir lietderīgi grozīt produktu grupas definīciju un noteikt jaunus ekoloģiskos kritērijus. Šiem jaunajiem kritērijiem un ar tiem saistītajām vērtēšanas un verifikācijas prasībām jābūt spēkā četrus gadus no šā lēmuma pieņemšanas dienas. (5) Skaidrības labad Lēmums 2002/741/EK ir jāaizstāj. (6) Ir jānosaka pārejas periods, lai ražotājiem, kuriem atbilstīgi Lēmumā 2002/741/EK noteiktajiem kritērijiem piešķirts kopēšanas un zīmēšanas papīra ekomarķējums, dotu pietiekamu laiku savu produktu pielāgošanai pārskatītajiem kritērijiem un prasībām. Ražotājiem arī jāatļauj ar Lēmumā 2002/741/EK vai šajā lēmumā noteiktajiem kritērijiem saistītus pieteikumus iesniegt līdz šā lēmuma spēkā esamības termiņa beigām. (7) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu, tā kā: IR PIEŅĒMUSI ŠO LĒMUMU.







1. pants

1. Produktu grupā “kopēšanas un zīmēšanas papīrs” ietilpst nepārveidotas, neapdrukātas balta papīra loksnes vai ruļļi un nepārveidots kartons ar pamatsvaru līdz pat 400 g/m2.

2. Tajā neietilpst avīžpapīrs, termojutīgais papīrs, foto papīrs, paškopējošais papīrs, iepakojuma un ietinamais papīrs, kā arī iesmaržinātais papīrs.

2. pants

Šajā lēmumā izmanto šādu definīciju:

“otrreizēji pārstrādātas šķiedras” ir šķiedras, kuras ražošanas procesā atdalītas no atkritumu plūsmas vai kuras ģenerējušas mājsaimniecības vai tirdzniecības, rūpnieciskās un institucionālās iekārtas kā tāda produkta galapatērētāji, ko vairs nevar izmantot paredzētajam nolūkam. Neietilpst to materiālu atkārtota izmantošana, kas ģenerēti procesa laikā un kurus iespējams izmantot tajā pašā procesā, kurā tie tika ģenerēti (rūpnīcā saražoti vai iepirkti papīra atgriezumi).

3. pants

Lai kopēšanas un zīmēšanas papīram saskaņā ar Regulu (EK) Nr. 66/2010 piešķirtu ES ekomarķējumu, tam jāietilpst produktu grupā “kopēšanas un zīmēšanas papīrs”, kā definēts šā lēmuma 1. pantā, un jāatbilst šā lēmuma pielikumā izklāstītajiem kritērijiem, kā arī saistītajām novērtēšanas un verifikācijas prasībām.

▼M1

4. pants

Produktu grupas “kopēšanas un zīmēšanas papīrs” ekoloģiskie kritēriji un ar to saistītās novērtēšanas un verifikācijas prasības ir spēkā līdz 2018. gada 31. decembrim.

▼B

5. pants

Administratīviem mērķiem ražojumu grupai “kopēšanas un zīmēšanas papīrs” piešķir kodu “011”.

6. pants

Lēmumu 2002/741/EK atceļ.

7. pants

1. Atkāpjoties no 6. panta, pieteikumus ES ekomarķējuma saņemšanai produktu grupā “kopēšanas un zīmēšanas papīrs”, kas iesniegti pirms šā lēmuma pieņemšanas datuma, novērtē atbilstoši Lēmumā 2002/741/EK paredzētajiem nosacījumiem.

2. Pieteikumus ES ekomarķējuma saņemšanai produktu grupā “kopēšanas un zīmēšanas papīrs”, kas iesniegti no šā lēmuma pieņemšanas dienas, bet ne vēlāk kā līdz 2011. gada 30. jūnijam, ir atļauts sagatavot atbilstoši Lēmuma 2002/741/EK kritērijiem vai šajā lēmumā noteiktajiem kritērijiem.

Šos pieteikumus novērtē atbilstoši kritērijiem, saskaņā ar kuriem pieteikumi ir sagatavoti.

3. Ja ekomarķējumu piešķir, pamatojoties uz pieteikumu, kas novērtēts saskaņā ar Lēmumā 2002/741/EK noteiktajiem kritērijiem, šo ekomarķējumu ir atļauts izmantot 12 mēnešus pēc šā lēmuma pieņemšanas dienas.

8. pants

Šis lēmums ir adresēts dalībvalstīm.









PIELIKUMS

PAMATPRINCIPI

Kritēriju noteikšanas mērķi

Kritēriju mērķis jo īpaši ir samazināt toksisku vai eitrofisku vielu ieplūšanu ūdenī, samazināt kaitējumu videi vai riskus, kas saistīti ar enerģijas izmantošanu (globālā sasilšana, paskābināšanās, ozona slāņa noārdīšanās, neatjaunojamo resursu izsīkšana), samazinot enerģijas patēriņu un ar to saistītās emisijas gaisā, samazināt kaitējumu videi vai riskus, kas saistīti ar bīstamu ķīmisko vielu lietošanu, un piemērot ilgtspējīgas apsaimniekošanas principus, lai aizsargātu mežus.

KRITĒRIJI

Kritēriji ir noteikti attiecībā uz katru no šādiem aspektiem:

1. Emisijas ūdenī un gaisā

2. Elektroenerģijas izmantošana

3. Šķiedras: ilgtspējīga mežu apsaimniekošana

4. Bīstamas ķīmiskās vielas

5. Atkritumu apsaimniekošana

6. Piemērotība lietošanai

7. Informācija uz iepakojuma

8. Informācija uz ekomarķējuma

Ekoloģiskie kritēriji attiecas uz celulozes ražošanu, tostarp visiem pakārtotajiem procesiem, sākot no brīža, kad jaunšķiedra/otrreizēji pārstrādātais izejmateriāls nonāk ražotnē, līdz brīdim, kad celulozi izved no celulozes rūpnīcas. Papīra ražošanas procesa ekoloģiskos kritērijus piemēro visiem pakārtotajiem procesiem no celulozes smalcināšanas (otrreizēji pārstrādātā papīra malšana) līdz papīra tīšanai ruļļos.

Ekoloģiskos kritērijus nepiemēro celulozes, papīra vai izejmateriālu transportēšanai, pārstrādei un iepakošanai.

Vērtēšanas un verifikācijas prasības

Konkrētās novērtēšanas un verifikācijas prasības ir norādītas katrā kritērijā.

Ja pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos var sagatavot pats pieteikuma iesniedzējs un/vai tā piegādātāji, un/vai attiecīgi piegādātāju piegādātāji.

Vajadzības gadījumā visiem kritērijiem var izmantot šeit nenorādītas testēšanas metodes, ja kompetentā iestāde, kas izvērtē pieteikumu, tās atzīst par ekvivalentām.

Ja iespējams, testēšana jāizdara laboratorijās, kuras atbilst standarta EN ISO 17025 vai tam ekvivalenta standarta vispārīgajām prasībām.

Kompetenta iestāde veic inspekcijas uz vietas, lai pārbaudītu atbilstību šiem kritērijiem

ES EKOMARĶĒJUMA KRITĒRIJI

1. kritērijs. Emisijas ūdenī un gaisā

a) Ķīmiskais skābekļa patēriņš (ĶSP), sērs (S), slāpekļa oksīdi (NOx), fosfors (P)

Katram no šiem parametriem celulozes un papīra ražošanas procesa radītās emisijas gaisā un/vai ūdenī izsaka punktu veidā (PĶSP, PS, PNOx, PP), kā sīkāk norādīts turpmāk.

Neviens no punktiem PĶSP, PS, PNOx, Pp atsevišķi nedrīkst nepārsniegt vērtību 1,5.

Visi punkti kopā (Pkop. = PĶSP + PS + PNOx + Pp) nedrīkst pārsniegt vērtību 4,0.

PĶSP aprēķina šādi (PS, PNox, Pp aprēķina tieši tādā pašā veidā).

Katrai izmantotajai celulozei “i” ar to saistītās izmērītās ĶSP emisijas (ĶSPcel., i, kas izteikts kg uz gaissausa materiāla tonnu jeb ADT) nosaka atbilstīgi katras izmantotās celulozes proporcionālajam daudzumam (celuloze “i” attiecībā pret gaissausas celulozes tonnu) un saskaita. Pēc tam vidējās svērtās ĶSP emisijas, ko rada visu veidu celuloze, pieskaita tām izmērītajām ĶSP emisijām, kas rodas papīrražošanā, iegūstot kopējās ĶSP emisijas – ĶSPkop..

Celulozes ražošanai izmantojamo svērto ĶSP references vērtību aprēķina tādā pašā veidā – kā visu izmantoto celulozes veidu svērto references vērtību summu, kas, pieskaitīta papīra ražošanas references vērtībai, ir kopējā ĶSP references vērtība – ĶSPkop. ref.. Katra izmantotā celulozes veida references vērtība un papīrražošanas references vērtība ir norādīta 1. tabulā.

Kopējās ĶSP emisijas dala ar kopīgo ĶSP references vērtību:







1. tabula Dažādu celulozes veidu un papīrražošanas emisiju references vērtības Celulozes/papīra kategorija Emisijas (kg/gaissausa materiāla (ADT) (1) ĶSPref. Sref. NOx, ref. Pref. Balināta ķīmiskā celuloze (izņemot sulfītcelulozi) 18,0 0,6 1,6 0,045 (1) Balināta ķīmiskā celuloze (sulfītceluloze) 25,0 0,6 1,6 0,045 Nebalināta ķīmiskā celuloze 10,0 0,6 1,6 0,04 Ar ķīmiski termomehānisko paņēmienu iegūta celuloze 15,0 0,2 0,3 0,01 Ar termomehānisko paņēmienu iegūta celuloze/mehāniskā koksnes masa 3,0 0,2 0,3 0,01 Otrreizēji pārstrādāta celulozes šķiedra 2,0 0,2 0,3 0,01 Papīrs (neintegrētas rūpnīcas, kurās izmanto tikai tirgū iepirktu celulozi) 1 0,3 0,8 0,01 Papīrs (citas rūpnīcas) 1 0,3 0,7 0,01 (1) Atbrīvojumu no šā līmeņa, līdz pat līmenim 0,1 piešķir, ja iespējams pierādīt, ka lielāks P daudzums ir skaidrojams ar koksnes celulozē dabiski esošo.

Ja vienā uzņēmumā veic siltuma un elektroenerģijas koģenerāciju, S un NOx emisijas, kas rodas elektroenerģijas ražošanā, var atskaitīt no kopējā daudzuma. Lai aprēķinātu emisiju proporcionālo daudzumu, kas rodas elektroenerģijas ražošanā, var izmantot šādu vienādojumu:

2 × (MWh(elektroenerģija) / [2 × MWh(elektroenerģija) + MWh(siltumenerģija)]

Šajā aprēķinā elektroenerģija ir koģenerācijas iekārtā saražotā elektroenerģija.

Šajā aprēķinā siltums ir neto saražotais siltums, ko no spēkstacijas piegādā celulozes/papīra ražošanai.

Vērtēšana un verifikācija. Pieteikuma iesniedzējs iesniedz precīzus aprēķinus, kas apliecina atbilstību šim kritērijam, kā arī attiecīgus apliecinošus dokumentus, tostarp testēšanas pārskatus, kas sagatavoti, izmantojot šādas testēšanas metodes: ĶSP: ISO 6060; NOx: ISO 11564; S(oks.): EPA Nr. 8; S(red.): EPA Nr. 16A; S saturs naftas produktos: ISO 8754; S saturs akmeņoglēs: ISO 351; P: EN ISO 6878, APAT IRSA CNR 4110 vai Dr. Lange LCK 349.

Apliecinošajos dokumentos iekļauj norādi par mērījumu biežumu un ĶSP, S un NOx punktu vērtības aprēķinus. Tajā iekļauj ziņas par visām S un NOx emisijām, kas rodas celulozes un papīra ražošanā, tostarp par tvaika ģenerāciju ārpus ražotnes, izņemot ar elektroenerģijas ražošanu saistītās emisijas. Mērījumus veic reģenerācijas katliem, kaļķu cepļiem, tvaika katliem un krāsnīm gāzu iznīcināšanai ar ļoti nepatīkamu aromātu. Ņem vērā difūzās emisijas. Paziņotajās S emisiju vērtībās gaisā iekļauj gan oksidētā, gan reducētā S emisijas (dimetilsulfīds, metilmerkaptāns, sērūdeņradis u. c.). Ar siltumenerģijas ražošanu saistītās S emisijas, kas rodas, izmantojot naftas produktus, akmeņogles vai citus ārējos kurināmā avotus, kuriem ir zināms sēra saturs, var nemērīt, bet aprēķināt, un tās ņem vērā.

Emisijas ūdenī mēra nefiltrēta un nenostādināta ūdens paraugos pēc attīrīšanas uzņēmumā vai kopējās attīrīšanas iekārtās. Mērījumu periods atbilst 12 mēnešu ražošanas procesam. Jaunas vai pārbūvētas ražotnes gadījumā mērījumus veic, pamatojoties uz vismaz 45 secīgu dienu ilgu uzņēmuma stabilu darbību. Mērījumi raksturo attiecīgo laikposmu.

Integrētu rūpnīcu gadījumā, ņemot vērā grūtības ar atsevišķu emisiju rādītāju iegūšanu par celulozi un papīru, ja ir pieejams tikai kombinēts rādītājs par celulozes un papīra ražošanu, emisiju vērtība celulozei ir nulle un rādītājā par papīra rūpnīcu iekļauj gan celulozes, gan papīra ražošanu.

b) Adsorbējamie organiskie halogēnsavienojumi (AOX)

— Līdz 2013. gada 31. martamAOX emisijas, kas rodas katra izmantotā celulozes veida ražošanā, nedrīkst pārsniegt 0,20 kg/ADT.

— No 2013. gada 1. aprīļa līdz šajā lēmumā noteikto kritēriju spēkā esamības beigām AOX emisijas, kas rodas katra izmantotā celulozes veida ražošanā, nedrīkst pārsniegt 0,17 kg/ADT.

Vērtēšana un verifikācija. Pieteikuma iesniedzējs iesniedz testēšanas pārskatus, kas sagatavoti, AOX testēšanai izmantojot standartā ISO 9562 noteikto metodi, un sīkus aprēķinus, kas apliecina atbilstību šim kritērijam, kā arī citus apliecinošos dokumentus.

Apliecinošajos dokumentos iekļauj norādi par mērījumu veikšanas biežumu. AOX mēra tikai tajos ražošanas procesos, kuros celulozes balināšanai izmanto hlora savienojumus. AOX nemēra notekūdeņos, kas rodas neintegrētā papīrražošanā, vai tādas celulozes ražošanas notekūdeņos, kurā neveic balināšanu vai balināšanā neizmanto hloru saturošas vielas.

Mērījumus veic nefiltrēta un nenostādināta ūdens paraugiem pēc attīrīšanas uzņēmumā vai kopējās attīrīšanas iekārtās. Mērījumu periods atbilst 12 mēnešu ražošanas procesam. Jaunas vai pārbūvētas ražotnes gadījumā mērījumus veic, pamatojoties uz vismaz 45 secīgu dienu ilgu uzņēmuma stabilu darbību. Mērījumi raksturo attiecīgo laikposmu.

c) CO2

Oglekļa dioksīda emisijas no neatjaunojamiem avotiem, tostarp elektroenerģijas ražošanas radītās emisijas (ražošanas objektā vai ārpus tā), nedrīkst pārsniegt 1 000 kg uz tonnu saražotā papīra. Attiecībā uz neintegrētām rūpnīcām (kurās izmanto tikai tirgū iepirktu celulozi) emisijas nedrīkst nepārsniegt 1 100 kg uz tonnu. Emisijas aprēķina kā celulozes un papīra ražošanas emisiju kopējo summu.

Vērtēšana un verifikācija. Pieteikuma iesniedzējs iesniedz sīkus aprēķinus, kas pierāda atbilstību šim kritērijam, kā arī attiecīgus apliecinošus dokumentus.

Pieteikuma iesniedzējs iesniedz datus par oglekļa dioksīda emisijām gaisā. Datos iekļauj informāciju par visiem neatjaunojamā kurināmā avotiem, kurus izmanto celulozes un papīra ražošanai, tostarp elektroenerģijas ražošanas emisijām (ražošanas objektā vai ārpus tā).

Aprēķinot kurināmā radītās CO2 emisijas, izmanto šādus emisijas koeficientus:







2. tabula Kurināmais CO2 fosil. emisija Mērvienība Akmeņogles 95 g CO2 fosil./MJ Jēlnafta 73 g CO2 fosil./MJ Mazuts 1 74 g CO2 fosil./MJ Mazuts 2-5 77 g CO2 fosil./MJ Sašķidrināta naftas gāze 69 g CO2 fosil./MJ Dabasgāze 56 g CO2 fosil./MJ Elektroenerģija no tīkla 400 g CO2 fosil./kWh

Aprēķinu vai masas bilances laikposms atbilst 12 mēnešu ilgam ražošanas procesam. Jaunas vai pārbūvētas ražotnes gadījumā mērījumus veic, pamatojoties uz vismaz 45 secīgu dienu ilgu uzņēmuma stabilu darbību. Aprēķini raksturo attiecīgo laikposmu.

Enerģijas daudzums no atjaunojamiem energoresursiem ( 4 ), kas iegādāti un izmantoti ražošanas procesu vajadzībām, CO2 emisiju aprēķinos netiks ņemts vērā: pieteikuma iesniedzējs iesniedz atbilstošu dokumentāciju, ka šāda veida enerģija faktiski tiek izmantota rūpnīcā vai iepirkta no ārējiem avotiem.

2. kritērijs. Elektroenerģijas izmantošana

a) Elektroenerģija

Elektroenerģijas patēriņu saistībā ar celulozes un papīra ražošanu izsaka punktu veidā (PE), kā norādīts turpmāk.

PE punktu vērtība ir mazāka par vai vienāda ar 1,5.

PE aprēķina šādi.

Celulozes ražošanā izmantojamie aprēķini. Ar katras izmantotās celulozes “i” ražošanu saistīto elektroenerģijas patēriņu (Eceluloze, i, izteikts kWh/ADT) aprēķina šādi:

Eceluloze, i = iekšēji saražotā elektroenerģija + iepirktā elektroenerģija – pārdotā elektroenerģija

Papīra ražošanā izmantojamie aprēķini. Līdzīgi aprēķina ar papīru ražošanu saistīto elektroenerģijas patēriņu (Epapīrs):

Epapīrs = iekšēji saražotā elektroenerģija + iepirktā elektroenerģija – pārdotā elektroenerģija

Visbeidzot, papīra un celulozes ražošanas punktu vērtības saskaita, lai iegūtu galīgo punktu vērtību (PE):

Integrētu rūpnīcu gadījumā, ņemot vērā grūtības ar atsevišķu elektroenerģijas rādītāju iegūšanu par celulozi un papīru, ja ir pieejams tikai kombinēts rādītājs par celulozes un papīra ražošanu, elektroenerģijas vērtība celulozei ir nulle un rādītājā par papīra rūpnīcu iekļauj gan celulozes, gan papīra ražošanu.

b) Kurināmais (siltums)

Celulozes un papīra ražošanā patērēto elektroenerģiju izsaka punktu veidā (PF), kā aprakstīts turpmāk.

PF punktu vērtība ir mazāka par vai vienāda ar 1,5.

PF aprēķina šādi.

Celulozes ražošanā izmantojamie aprēķini. Ar katras izmantotās celulozes “i” ražošanu saistīto kurināmā patēriņu (Fceluloze, i, izteikts kWh/ADT) aprēķina šādi:

Fceluloze, i = iekšēji saražotais kurināmais + iepirktais kurināmais – pārdotais kurināmais – 1,25 × iekšēji saražotā elektroenerģija

Piezīme:

Fceluloze, i (un tās ieguldījums PF, celuloze) nav jāaprēķina mehāniskajai celulozei, ja vien tā nav tirgum paredzēta gaissausa mehāniskā celuloze, kas satur vismaz 90 % sausnas.

Kurināmā daudzumu, kas izmantots, lai saražotu pārdoto siltumu, iepriekš minētajā vienādojumā pieskaita vērtībai “pārdotais kurināmais”.

Papīra ražošanā izmantojamie aprēķini. Līdzīgi aprēķina papīra ražošanā patērētā kurināmā (Fpapīrs, izteikts kWh/ADT) vērtību:

Fpapīrs = iekšēji saražotais kurināmais + iepirktais kurināmais – pārdotais kurināmais – 1,25 × iekšēji saražotā elektroenerģija

Visbeidzot, papīra un celulozes ražošanas punktu vērtības saskaita, lai iegūtu galīgo punktu vērtību (PF):







3. tabula Elektroenerģijas un kurināmā atsauces vērtības Celulozes kategorija Kurināmais kWh/ADT Fatsauces Elektroenerģija kWh/ADT Eatsauces Ķīmiskā celuloze 4 000 (Piezīme: tirgum paredzētajai gaissausai celulozei, kas satur vismaz 90 % sausnas (tpgc), šo vērtību var palielināt par 25 % saistībā ar žāvēšanā patērēto enerģiju) 800 Mehāniskā celuloze 900 (Piezīme: šo vērtību piemēro tikai tgpc) 1 900 Ar ķīmiski termomehānisko paņēmienu iegūta celuloze 1 000 2 000 Otrreizēji pārstrādāta celulozes šķiedra 1 800 (Piezīme: attiecībā uz tpgc šo vērtību var palielināt par 25 % saistībā ar žāvēšanā patērēto enerģiju 800 Papīra kategorija Kurināmais kWh/tonnā Elektroenerģija kWh/tonnā Augstas kvalitātes nepārklāts bezkoksnes papīrs Žurnālu papīrs (SC) 1 800 600 Augstas kvalitātes pārklāts bezkoksnes papīrs Pārklāts žurnālu papīrs (LWC, MWC) 1 800 800

Vērtēšana un verifikācija (par a) un b) punktu). Pieteikuma iesniedzējs iesniedz sīkus aprēķinus, kas apliecina atbilstību šim kritērijam, kā arī visus attiecīgos apliecinošos dokumentus. Tāpēc paziņotajā informācijā ietver datus par kopējo patērētās elektroenerģijas un kurināmā daudzumu.

Pieteikuma iesniedzējs aprēķina visu celulozes un papīra ražošanai patērētās enerģijas daudzumu, ko iedala siltuma/kurināmā un elektroenerģijas patēriņā, tostarp enerģijas daudzumu, kurš patērēts tipogrāfijas krāsas atdalīšanai no makulatūras, kas vajadzīga, lai ražotu otrreizēji pārstrādātu papīru. Enerģijas daudzums, kas izmantots, pārvadājot, kā arī pārveidojot un iepakojot izejvielas, enerģijas patēriņa aprēķinos nav iekļauts.

Kopējā siltumenerģijas daudzumā ir iekļauts visu veidu iepirktais kurināmais. Tajā ietilpst arī siltumenerģija, kas reģenerēta, sadedzinot atsārmus un atkritumus, kuri rodas uz vietas notiekošajos procesos (piemēram, koksnes atliekas, zāģskaidas, atsārmus, makulatūru, papīra atgriezumus), kā arī siltums, kas reģenerēts, uz vietas ražojot elektroenerģiju. Tomēr, aprēķinot kopējo siltumenerģijas daudzumu, pieteikuma iesniedzējam jāņem vērā tikai 80 % no siltumenerģijas, kura iegūta no šādiem avotiem.

Elektroenerģija ir neto no tīkla saņemtā un uz vietas saražotā elektroenerģija, ko mēra kā elektrojaudu. Nav jāiekļauj notekūdeņu attīrīšanai patērētais elektroenerģijas daudzums.

Ja ūdens tvaiku ražošanā par siltuma avotu izmanto elektroenerģiju, tad aprēķina ūdens tvaika siltumenerģijas daudzumu, ko pēc tam izdala ar 0,8 un pieskaita kopējam kurināmā patēriņa daudzumam.

Integrētu rūpnīcu gadījumā, ņemot vērā grūtības ar atsevišķu kurināmā (siltuma) rādītāju iegūšanu par celulozi un papīru, ja ir pieejams tikai kombinēts rādītājs par celulozes un papīra ražošanu, kurināmā (siltuma) vērtība celulozei ir nulle un rādītājā par papīra rūpnīcu iekļauj gan celulozes, gan papīra ražošanu.

3. kritērijs. Šķiedras: ilgtspējīga mežu apsaimniekošana

Par papīra ražošanas izejvielām var izmantot otrreizēji pārstrādātu šķiedru vai jaunšķiedru.

Uz jaunšķiedru attiecas derīgi ilgtspējīgas mežu apsaimniekošanas un piegādes ķēdes sertifikāti, ko izdevusi neatkarīga sertifikācijas sistēma, piemēram, FSC, PEFC vai līdzvērtīga.

Tomēr, ja sertifikācijas sistēma ļauj vienā produktā vai produkta veidā vienlaicīgi izmantot sertificētu un nesertificētu materiālu, nesertificētā materiāla proporcionālais daudzums nedrīkst būt lielāks par 50 %. Šādam nesertificētam materiālam piemēro verifikācijas sistēmu, kas nodrošina, ka tas ir iegūts likumīgi un atbilst citām sertifikācijas sistēmas prasībām attiecībā uz nesertificēto materiālu.

Sertifikācijas iestādes, kas izdod meža apsaimniekošanas un/vai piegādes ķēdes sertifikātus, ir akreditējusi/atzinusi attiecīgā sertifikācijas sistēma.

Vērtēšana un verifikācija. Pieteikuma iesniedzējs iesniedz atbilstošu dokumentāciju, kurā norādīts celulozes un papīra ražošanā izmantotais šķiedru veids, daudzums un izcelsme.

Jaunšķiedru izmantošanas gadījumā uz produktu attiecas derīgi ilgtspējīgas mežu apsaimniekošanas un piegādes ķēdes sertifikāti, ko izdevusi neatkarīga sertifikācijas sistēma, piemēram, PEFC, FSC vai līdzvērtīga. Ja produktā vai produkta veidā izmanto nesertificētu materiālu, jāiesniedz pierādījums, ka izmantotais nesertificētā materiāla daudzums nav lielāks par 50 procentiem un ka nesertificētajam materiālam piemēro verifikācijas sistēmu, kas nodrošina, ka tas ir iegūts likumīgi un atbilst citām sertifikācijas sistēmas prasībām attiecībā uz nesertificēto materiālu.

Otrreizēji pārstrādātu šķiedru izmantošanas gadījumā pieteikumu iesniedzējs iesniedz deklarāciju, kurā norādīts vidējais produktā izmantotais dažādu kategoriju reģenerēta papīra daudzums saskaņā ar standartu EN 643 vai līdzvērtīgu standartu. Pieteikuma iesniedzējs iesniedz deklarāciju par to, ka netika izmantoti papīra atgriezumi (rūpnīcā saražotie vai iegādātie).

4. kritērijs. Aizliegtas vai ierobežotas vielas un maisījumi

Vērtēšana un verifikācija. Pieteikuma iesniedzējs iesniedz sarakstu, kurā ir norādīti ķīmiskie produkti, kas izmantoti celulozes un papīra ražošanā, kā arī atbilstošu dokumentāciju (piemēram, drošības datu lapas). Sarakstā iekļauj informāciju par visu ražošanas procesā izmantoto ķīmisko vielu daudzumu, funkcijām un to piegādātājiem.

a) Bīstamas vielas un maisījumi

Saskaņā ar Regulas (EK) Nr. 66/2010 6. panta 6. punktu produkts nedrīkst saturēt ne Eiropas Parlamenta un Padomes Regulas (EK) Nr. 1907/2006 ( 5 ) 57. pantā minētās vielas, ne vielas vai maisījumus, kas atbilst kritērijiem par klasifikāciju turpmāk norādītajās bīstamības klasēs vai kategorijās.







Bīstamības apzīmējumu un riska apzīmējumu saraksts: GHS bīstamības apzīmējums (1) ES riska apzīmējums (2) H300 Norijot iestājas nāve R28 H301 Toksisks, ja norīts R25 H304 Var izraisīt nāvi, ja norīts vai iekļūst elpceļos R65 H310 Nonākot saskarē ar ādu, iestājas nāve R27 H311 Toksisks, ja nonāk saskarē ar ādu R24 H330 Ieelpojot iestājas nāve R23/26 H331 Toksisks, ja ieelpo R23 H340 Var izraisīt ģenētiskus bojājumus R46 H341 Ir aizdomas, ka var izraisīt ģenētiskus bojājumus R68 H350 Var izraisīt vēzi R45 H350i Var izraisīt vēzi ieelpojot R49 H351 Ir aizdomas, ka var izraisīt vēzi R40 H360F Var negatīvi ietekmēt auglību R60 H360D Var nodarīt kaitējumu nedzimušam bērnam R61 H360FD Var negatīvi ietekmēt auglību. Var nodarīt kaitējumu nedzimušam bērnam R60/61/60-61 H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam R60/63 H360Df Var nodarīt kaitējumu nedzimušam bērnam Ir aizdomas, ka negatīvi ietekmē auglību R61/62 H361f Ir aizdomas, ka negatīvi ietekmē auglību R62 H361d Ir aizdomas, ka var nodarīt kaitējumu nedzimušam bērnam R63 H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam R62-63 H362 Var radīt kaitējumu ar krūti barotam bērnam R64 H370 Izraisa orgānu bojājumus R39/23/24/25/26/27/28 H371 Var izraisīt orgānu bojājumus R68/20/21/22 H372 Izraisa orgānu bojājumus ilgstošas vai atkārtotas iedarbības rezultātā R48/25/24/23 H373 Var izraisīt orgānu bojājumus ilgstošas vai atkārtotas iedarbības rezultātā R48/20/21/22 H400 Ļoti toksisks ūdens organismiem R50 H410 Ļoti toksisks ūdens organismiem, ar ilgstošām sekām R50-53 H411 Toksisks ūdens organismiem, ar ilgstošām sekām R51-53 H412 Kaitīgs ūdens organismiem, ar ilgstošām sekām R52-53 H413 Var radīt ilgstošas kaitīgas sekas ūdens organismiem R53 EUH059 Bīstams ozona slānim R59 EUH029 Saskaroties ar ūdeni, izdala toksiskas gāzes R29 EUH031 Saskaroties ar skābēm, izdala toksiskas gāzes R31 EUH032 Saskaroties ar skābēm, izdala ļoti toksiskas gāzes R32 EUH070 Toksisks saskarē ar acīm R39-41 Komerciālas krāsvielas, krāsas, virsmas apdares vielas, papildu un pārklāšanas materiālus nedrīkst izmantot celulozei vai papīram, kam pieteikuma iesniegšanas laikā piešķirts vai var tikt piešķirts bīstamības apzīmējums H317: var izraisīt alerģisku ādas reakciju. R43 (1) Kā paredzēts Eiropas Parlamenta un Padomes Regulā (EK) Nr. 1272/2008 (OV L 353, 31.12.2008., 1. lpp.). (2) Kā paredzēts Padomes Direktīvā 67/548/EEK (OV L 196, 16.8.1967., 1. lpp.).

Tādu vielu vai maisījumu lietojumus, kas pēc pārstrādes maina īpašības (piemēram, vairs nav biopieejami, mainās ķīmiskais sastāvs) tādā veidā, ka tās vairs nerada noteikto bīstamību, atbrīvo no iepriekš minētās prasības.

Robežkoncentrācija vielām vai maisījumiem, kuriem varētu tikt piešķirti vai ir piešķirti iepriekš uzskaitītie bīstamības apzīmējumi vai riska apzīmējumi un kuri atbilst kritērijiem par klasifikāciju bīstamības klasēs vai kategorijās, un vielām, kas atbilst Regulas (EK) Nr. 1907/2006 57. panta a), b) vai c) punktā minētajiem kritērijiem, nedrīkst būt lielāka par vispārīgajām vai specifiskajām robežkoncentrācijām, kas noteiktas saskaņā ar Regulas (EK) Nr. 1272/2008 10. pantu. Ja tiek noteikta specifiskā robežkoncentrācija, tai jābūt lielākai par vispārīgo robežkoncentrāciju.

Robežkoncentrācija vielām, kas atbilst Regulas (EK) Nr. 1907/2006 57. panta d), e) vai f) punktā minētajiem kritērijiem, nedrīkst pārsniegt 0,1 % no masas.

Novērtēšana un verifikācija. Pieteikuma iesniedzējs atbilstību kritērijam pierāda, iesniedzot datus par procesā izmantoto vielu daudzumu (kg/ADT saražotā papīra) un apliecinot, ka šajā kritērijā minētās vielas galaproduktā nepārsniedz norādīto robežkoncentrāciju. Vielu un maisījumu koncentrāciju norāda drošības datu lapās saskaņā ar Regulas (EK) Nr. 1907/2006 31. pantu.

b) Vielas, kas ietvertas sarakstā saskaņā ar Regulas (EK) Nr. 1907/2006 59. panta 1. punktu

No Regulas (EK) Nr. 66/2010 6. panta 6. punkta a) apakšpunktā minētā aizlieguma atbrīvojumu nepiešķir vielām, kuras atzītas par tādām, kas rada ļoti lielas bažas un ir iekļautas sarakstā, kas paredzēts Regulas (EK) Nr. 1907/2006 59. pantā, un kuras ir maisījumos, produktā vai jebkurā salikta produkta homogēnā daļā ar koncentrāciju, kas pārsniedz 0,1 %. Specifisko robežkoncentrāciju, kas noteikta saskaņā ar Regulas (EK) Nr. 1272/2008 10. pantu, piemēro tad, ja tā ir mazāka par 0,1 %.

Vērtēšana un verifikācija. To vielu saraksts, kuras identificētas par tādām, kas rada ļoti lielas bažas un ir iekļautas apzināmo vielu sarakstā saskaņā ar Regulas (EK) Nr. 1907/2006 59. pantu, ir pieejams šeit:

http://echa.europa.eu/chem_data/authorisation_process/candidate_list_table_en.asp

Pieteikuma iesniegšanas dienā jāsniedz atsauce uz šo sarakstu.

Pieteikuma iesniedzējs pierāda atbilstību kritērijam, iesniedzot datus par procesā izmantoto vielu daudzumu (kg/ADT saražotā papīra) un apliecinot, ka šajā kritērijā minētās vielas galaproduktā nepārsniedz norādīto robežkoncentrāciju. Koncentrāciju norāda drošības datu lapās saskaņā ar Regulas (EK) Nr. 1907/2006 31. pantu.

c) Hlors

Par balinātāju nedrīkst izmantot gāzveida hloru. Šī prasība neattiecas uz gāzveida hloru, kas saistīts ar hlora dioksīda ražošanu un izmantošanu.

Novērtēšana un verifikācija. Pieteikuma iesniedzējs iesniedz celulozes ražotāja(-u) izsniegtu deklarāciju, kas apliecina, ka balināšanā nav izmantots gāzveida hlors. Piezīme: kaut gan šī prasība attiecas arī uz otrreizēji pārstrādātu šķiedru balināšanu, pieļaujams, ka iepriekšējā aprites ciklā šķiedra ir balināta ar gāzveida hloru.

d) Alkilfeniletoksilāti (APEO)

Alkilfeniletoksilātus vai citus alkilfenilatvasinājumus nepievieno tīrīšanai vai tipogrāfijas krāsas atdalīšanai paredzētajām ķimikālijām, putu inhibitoriem, disperģentiem vai pārklājumiem. Alkilfenilatvasinājumi ir vielas, kas pēc noārdīšanās izdala alkilfenolus.

Novērtēšana un verifikācija. Pieteikuma iesniedzējs iesniedz ķīmisko vielu piegādātāja(-u) izsniegtu(-as) deklarāciju(-as), kas apliecina, ka alkilfenola etoksilāti vai citi alkifenola atvasinājumi nav pievienoti šiem produktiem.

e) Atlikušie monomēri

To atlikušo monomēru (izņemot akrilamīdu) kopējais daudzums, kam var tikt piešķirti vai ir piešķirti turpmāk norādītie riska apzīmējumi (vai to kombinācijas) un kas ir pārklājumos, nostiprinošos līdzekļos, stiprinātājos, ūdens repelentos vai ķīmiskajās vielās, ko izmanto iekšējās un ārējās ūdens attīrīšanas iekārtās, nepārsniedz 100 ppm (aprēķina pēc satura cietajā masā):







Bīstamības apzīmējums (1) Riska apzīmējums (2) H340 Var izraisīt ģenētiskus bojājumus R46 H350 Var izraisīt vēzi R45 H350i Var izraisīt vēzi ieelpojot R49 H351 Ir aizdomas, ka var izraisīt vēzi R40 H360F Var negatīvi ietekmēt auglību R60 H360D Var nodarīt kaitējumu nedzimušam bērnam R61 H360FD Var negatīvi ietekmēt auglību. Var nodarīt kaitējumu nedzimušam bērnam R60/61/60-61 H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam R60/63 H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību R61/62 H400 Ļoti toksisks ūdens organismiem R50/50-53 H410 Ļoti toksisks ūdens organismiem, ar ilgstošām sekām R50-53 H411 Toksisks ūdens organismiem, ar ilgstošām sekām R51-53 H412 Kaitīgs ūdens organismiem, ar ilgstošām sekām R52-53 H413 Var radīt ilgstošas kaitīgas sekas ūdens organismiem R53 (1) Kā paredzēts Regulā (EK) Nr. 1272/2008. (2) Kā paredzēts Direktīvā 67/548/EEK.

Pārklājumos, nostiprinošos līdzekļos, stiprinātājos, ūdens repelentos vai ķīmiskajās vielās, ko izmanto iekšējās un ārējās ūdens attīrīšanas iekārtās, akrilamīdu izmanto koncentrācijā, kas nepārsniedz 700 ppm (aprēķina pēc satura cietajā masā).

Kompetentā iestāde var atbrīvot pieteikuma iesniedzēju no šo prasību ievērošanas attiecībā uz ķīmiskajām vielām, ko izmanto ārējās ūdens attīrīšanas iekārtās.

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī attiecīgu dokumentāciju (piemēram, drošības datu lapas).

f) Virsmaktīvās vielas tipogrāfijas krāsas atdalīšanai

Visām virsmaktīvajām vielām tipogrāfijas krāsas atdalīšanai jābūt biodegradējamām (skatīt turpmāk testēšanas metodes un robežlielumus).

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī attiecīgās drošības datu lapas vai testēšanas pārskatus par katru virsmaktīvo vielu, norādot testēšanas metodi, robežvērtību un secinājumu. Deklarāciju sagatavošanā izmanto vienu no šādām testēšanas metodēm un robežlielumiem: ESAO 302 A-C (vai ekvivalents ISO standarts), ja noārdīšanās (tostarp adsorbcijas) 28 dienās sasniedz vismaz 70 % attiecībā uz 302 A un B vai vismaz 60 % attiecībā uz 302 C.

g) Biocīdi

Aktīvās sastāvdaļas biocīdos vai biostatiskās vielās, ko izmanto, lai apkarotu sārņus veidojošos organismus cirkulācijas ūdens sistēmās, kas satur šķiedru, nav potenciāli bioakumulatīvas. Biocīdu bioakumulācijas potenciālu raksturo log Pow (oktanola/ūdens sadalījuma koeficienta logaritms) < 3,0 vai eksperimentāli noteiktais biokoncentrācijas koeficients (BCF) ≤ 100.

Vērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī attiecīgā materiāla drošības datu lapu vai testēšanas pārskatu, kurā norādīta izmantotā testēšanas metode, robežvērtība un secinājums un kas sagatavots, izmantojot šādas testēšanas metodes: ESAO 107, 117 vai 305 A-E.

h) Azokrāsvielas

Saskaņā ar Regulas (EK) Nr. 1907/2006 XVII pielikumu neizmanto tādas azokrāsvielas, kurām sadaloties rodas turpmāk norādītie aromātiskie amīni:







1. 4-aminodifenils (92-67-1) 2. benzidīns (92-87-5) 3. 4-hlor-o-toluidīns (95-69-2) 4. 2-naftilamīns (91-59-8) 5. o-aminoazotoluols (97-56-3) 6. 2-amino-4-nitrotoluols (99-55-8) 7. p-hloranilīns (106-47-8) 8. 2,4-diaminoanizols (615-05-4) 9. 4,4′-diaminodifenilmetāns (101-77-9) 10. 3,3′-dihlorbenzidīns (91-94-1) 11. 3,3′-dimetoksibenzidīns (119-90-4) 12. 3,3′-dimetilbenzidīns (119-93-7) 13. 3,3′-dimetil-4,4′- diaminodifenilmetāns (838-88-0) 14. p-krezidīns (120-71-8) 15. 4,4′-metilēn-bis-(2-hloranilīns) (101-14-4) 16. 4,4′-oksidianilīns (101-80-4) 17. 4,4′-tiodianilīns (139-65-1) 18. o-toluidīns (95-53-4) 19. 2,4-diaminotoluols (95-80-7) 20. 2,4,5-trimetilanilīns (137-17-7) 21. 4-aminoazobenzols (60-09-3) 22. o-anizidīns (90-04-0)

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.

i) Metālu kompleksu krāsvielas vai pigmenti

Nedrīkst izmantot krāsvielas vai pigmentus uz svina, vara, hroma, niķeļa vai alumīnija bāzes. Tomēr drīkst izmantot vara ftalocianīna krāsvielas vai pigmentus.

Vērtēšana un verifikācija. Pieteikuma iesniedzējs iesniedz atbilstības deklarāciju.

j) Jonu piemaisījumi krāsvielās

Jonu piemaisījumu saturs izmantotajās krāsvielās nedrīkst pārsniegt: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Vērtēšana un verifikācija. Pieteikuma iesniedzējs iesniedz atbilstības deklarāciju.

5. kritērijs. Atkritumu apsaimniekošana

Visās celulozes un papīra ražotnēs ir ieviesta ekomarķējumu saņēmušo produktu izgatavošanas rezultātā radušos atkritumu un atlikumu apsaimniekošanas sistēma (kā to nosaka attiecīgās konkrēto celulozes un papīra ražotņu regulatīvās iestādes). Pieteikumā iekļauj ar sistēmu saistīto dokumentāciju vai skaidrojumus, kā arī informāciju vismaz par šādiem jautājumiem:

— procedūras pārstrādei derīgo materiālu atdalīšanai no atkritumiem un izmantošanai,

— procedūras, ko izmanto to materiālu reģenerācijai, kurus paredzēts izmantot citur, piemēram, sadedzināšanai, lai iegūtu ražošanā izmantojamu tvaiku vai siltumu, vai kurus paredzēts izmantot lauksaimniecībā,

— procedūras, ko izmanto bīstamo atkritumu apsaimniekošanai (kā to nosaka attiecīgās konkrēto celulozes un papīra ražotņu regulatīvās iestādes).

Novērtēšana un verifikācija. Pieteikuma iesniedzējs iesniedz detalizētu aprakstu par katrā konkrētajā ražotnē ieviestās atkritumu apsaimniekošanas sistēmu un deklarāciju par atbilstību šim kritērijam.

6. kritērijs. Piemērotība lietošanai

Produktam jābūt piemērotam paredzētajam nolūkam.

Vērtēšana un verifikācija. Pieteikumu iesniedzējs iesniedz atbilstošu dokumentāciju, kas pierāda atbilstību kritērija piemērošanas jomai. Testēšanas metodes atbilst vienam no šādiem standartiem:

— kopēšanas papīrs: EN 12281 – “Iespiedpapīrs un biroja papīrs – Prasības papīram, lietojot sauso toneri”,

— nepārtrauktas papīra loksnes: EN 12858 – “Papīrs – Iespiedpapīrs un biroja papīrs – Prasības nepārtrauktām papīra loksnēm”.

Produkts atbilst ilgizturības prasībām saskaņā ar piemērojamajiem standartiem. Lietošanas rokasgrāmatā ir sniegts to normu un standartu saraksts, ko izmanto ilgizturības novērtēšanai.

Kā alternatīvu iepriekš minēto metožu izmantošanai ražotāji savu produktu lietošanas piemērotību garantē, iesniedzot atbilstošu dokumentāciju, kas pierāda papīra kvalitāti saskaņā ar standartu EN ISO/IEC 17050-1:2004, kas nosaka vispārīgus kritērijus attiecībā uz piegādātāja deklarāciju par atbilstību normatīvajiem dokumentiem.

7. kritērijs. Informācija uz iepakojuma

Uz produkta iepakojuma ir šāda informācija:

“Lūdzam vākt izlietoto papīru, lai to varētu izmantot otrreizējai pārstrādei”.

Turklāt, ja tiek izmantotas otrreizēji pārstrādātas šķiedras, ražotājs blakus ES ekomarķējuma logo norāda minimālo otrreizēji pārstrādāto šķiedru procentuālo daudzumu.

Novērtēšana un verifikācija. Pieteikuma iesniedzējs iesniedz produkta iepakojuma paraugu, kurā ir norādīta prasītā informācija.

8. kritērijs. Informācija uz ES ekomarķējuma

Fakultatīva uzlīme ar teksta logu ietver šādu tekstu:

“— mazs gaisa un ūdens piesārņojums

— sertificētu šķiedru izmantošana UN/VAI otrreizēji pārstrādātu šķiedru izmantošana (atkarībā no konkrētā gadījuma)

— ierobežots daudzums bīstamo vielu”.

Norādījumi fakultatīvo uzlīmju izmantošanai ar teksta logu ir atrodami sadaļā “Ekomarķējuma logotipu lietošanas vadlīnijas” tīmekļa vietnē:

http://ec.europa.eu/environment/ecolabel/promo/pdf/logo%20guidelines.pdf

Vērtēšana un verifikācija. Pieteikuma iesniedzējs iesniedz produkta iepakojuma paraugu, uz kura ir marķējums, un deklarāciju par atbilstību šim kritērijam.